226. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 34791 της 18/30 Δεκ. 1996 (ΦΕΚ Β΄ 1171) Αύξηση των επιδομάτων ανεργίας από 1.1.97 σύμφωνα με τις διατάξεις του άρθρ. 12 παρ. 1 του Νόμ. 2224/94. Έχοντας υπόψη: 1.Τις διατάξεις της παρ. 1 του άρθρ. 12 του Νόμ. 2224/94 (ΦΕΚ 112Α/6.6.94) «Ρύθμιση θεμάτων εργασίας συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων υπό αυτό νομικών προσώπων και άλλες διατάξεις. 2.Τις διατάξεις του άρθρ. 29 του Νόμ. 1558/85 «Κυβέρνηση και Κυβερνητικά Όργανα». 3.Την υπ’ αριθ. 2101/10.12.96 απόφαση του Δ.Σ. του ΟΑΕΔ, (αριθ. συνεδρ. 46/10.12.96 που μας υποβλήθηκε με το υπ’ αριθ. Β. 118485/13.12.96 έγγραφό του), αποφασίζουμε: Εγκρίνουμε την αύξηση του βασικού ημερήσιου επιδόματος ανεργίας που ισχύει την 31.12.96, κατά ποσοστό 10%, δηλ. από 2.836 δρχ. σε 3.120 δρχ. (μηνιαίο 78.000 δρχ.) και αύξηση του ανώτατου ημερήσιου επιδόματος ανεργίας από 3.000 δρχ. σε 3.300 δρχ. (μηνιαίο 82.500). Η αύξηση αυτή θα εφαρμοστεί σε όσους καταγγέλθηκε σε σχέση εξαρτημένης εργασίας ή έληξε η σύμβαση ορισμένου χρόνου από 1.1.1997 και εφεξής. Η πιθανή δαπάνη για την αύξηση του ημερήσιου επιδόματος ανεργίας κατά ποσοστό 10%, υπολογίζεται ότι θ’ ανέλθει στα 13.000.000.000 δρχ. και θα βαρύνει στον προϋπολογισμό του ΟΑΕΔ (ΚΑΕ 0651). Δεν απαιτείται η σύμπραξη του Υπουργού των Οικονομικών για το λόγο ότι η σχετική απόφαση δεν εμπίπτει στις διατάξεις της παρ. 3 του άρθρ. 22, του Νόμ. 2362/95 (περί Δημοσίου Λογιστικού).

[Source: greek_legal_code_raptarchis | Tokens: 1361]